[{"text_idx": "#000001", "text": "Ond peidiwch a\u0302 phoeni gormod, mae gan BBC Cymru adnoddau i helpu'r rhai ohonoch chi sy'n astudio ar gyfer eich arholiadau TGAU."}, {"text_idx": "#000002", "text": "Mae Alex Jones, cyflwynydd 'The One Show' wedi rhannu ei chyngor gyda Cymru Fyw o sut i fynd ati i ddysgu ffeithiau a chofio'r wybodaeth bwysig 'na:"}, {"text_idx": "#000003", "text": "Ro'n i'n drylwyr iawn a do'n i ddim yn meindio adolygu. Ro'n i'n rhoi pwysau ar fy hunan - do'dd Mam a Dad ddim yn rhoi pwysau arna i. Ro'n i'n meddwl ymlaen at gael y canlyniadau fis Awst ac eisiau meddwl bo' fi wedi neud fy ngorau."}, {"text_idx": "#000004", "text": "'Wy'n cofio cydbwyso adolygu gyda phethau eraill. Mae cymryd hoe yn bwysig achos bo' ti'n trial cofio gymaint o bethau. Mae'n bwysig i fwyta digon hefyd!"}, {"text_idx": "#000005", "text": "Bydden i'n nerfus iawn cyn yr arholiad ond unwaith i mi gyrraedd yr ystafell arholiad, ro'n i'n rhoi 'mhen i lawr am ddwy awr neu mwy."}, {"text_idx": "#000008", "text": "Bydden i'n darllen trwy'r llyfrau dosbarth o glawr i glawr a trial cofio gymaint o'n i'n gallu. 'Wy'n lwcus iawn bod cof da gyda fi a 'wy'n gallu cofio pethau fel dyddiadau ayyb. Mae hyn wedi bod yn ddefnyddiol iawn yn fy ngyrfa i hefyd."}, {"text_idx": "#000009", "text": "Ro'n i'n hynod o drefnus gyda fy ffeiliau a llyfrau a bydden i'n creu amserlen gan bod angen adolygu ar gyfer gymaint o bynciau gwahanol."}, {"text_idx": "#000010", "text": "Mae e'n gyfnod anodd iawn i blant blwyddyn 11 ond mae gymaint o opsiynau gwahanol dyddiau hyn, does dim angen poeni'n ormodol os nag y'ch chi'n cael y graddau chi eisiau."}, {"text_idx": "#000011", "text": "Ro'dd disgwyliadau i fynd ymlaen i astudio Lefel A ac i'r brifysgol adeg ro'n i'n yr ysgol ond mae gymaint o ffyrdd gwahanol i ddatblygu dyddiau hyn drwy brentisiaethau a chael profiad gwaith mwy ymarferol fel gwaith camera ac ati."}, {"text_idx": "#000013", "text": "Bydden i'n siarad ymysg fy ffrindiau ac yn cymharu nodiadau. Doedden ni ddim yn adolygu gyda'n gilydd achos bydden ni'n siarad gormod a ddim yn adolygu! Dyna pam oedd well 'da fi adolygu wrth fy hunan."}, {"text_idx": "#000014", "text": "Roedd athrawon da iawn yn fy ysgol i oedd bob tro'n barod i roi cyngor."}, {"text_idx": "#000015", "text": "Mae lot o bethau i dynnu sylw pobl ifanc dyddiau hyn - yn enwedig cyfryngau rhyngweithiol - felly bosib fod hi'n anoddach i ganolbwyntio. Dw i'n cael fy nistractio'n hawdd gyda phethau fel Twitter ond yn trio cyfyngu e i hanner awr yn y bore."}, {"text_idx": "#000016", "text": "Tip fi bydde rhoi deg munud i dy hunan ryw deirgwaith y dydd i ymlacio ac edrych ar wefannau cymdeithasol."}, {"text_idx": "#000017", "text": "Do'dd dim mynediad 'da fi i'r we pan ro'n i'n adolygu ar gyfer TGAU. Bydden i'n mynd i'r llyfrgell a falle dim ond dau lyfr o'n i'n gallu eu cael. Ro'dd yn rhaid i ni ddysgu i rannu adnoddau."}, {"text_idx": "#000018", "text": "Mae gymaint o adnoddau ar gael i fyfyrwyr nawr gan gynnwys gwefan BBC Bitesize ac mae help ar BBC Radio 1 hefyd."}, {"text_idx": "#000019", "text": "Ro'n i'n joio Hanes a Drama yn yr ysgol a ches i fy nghanlyniadau gorau yn Drama. Mae pobl yn meddwl bod Lefel A Drama yn rhwydd ond dyw e ddim o gwbwl!"}, {"text_idx": "#000021", "text": "Do'n i ddim cystal yn Mathemateg. Ro'n i'n sylweddoli hynny felly ro'n i'n gw'bod nad oeddwn ni'n mynd i weithio yn y maes hwnnw!"}, {"text_idx": "#000031", "text": "Ateb y Galw: Efa Lois"}, {"text_idx": "#000033", "text": "Ras drwy Kenya yn 'ehangu bywyd'"}]